PMIndiaData/PMIndiaSum huggingface dataset:
بھارت اور روس کے درمیان غیر رسمی چوٹی کانفرنس

نئی دلّی ،22 مئی؍وزیر اعظم جناب نریندر مودی اور صدر ولادیمیر پوتن نے 21 مئی ، 2018 کو یہاں روسی فیڈریشن کے شہر سوچی میں اپنی پہلی غیر رسمی چوٹی کانفرنس کا آغاز کیا ۔ اس چوٹی کانفرنس نے دونوں رہنماؤں کو اپنی دوستی کو مضبوط کرنے اور بین الاقوامی و علاقائی معاملات پر تبادلہ خیالات کرنے اور بھارت اور روس کے درمیان اعلیٰ سطح کے تجارتی اور سیاسی تبادلوں کی روایات کو مضبوط کرنے کا ایک موقع فراہم کیا ہے ۔ دونوں رہنماؤں نے اس امر پر مفاہمت کا اظہار کیا کہ امن عالم کے استحکام کے لئے بھارت اورروس کے درمیان خصوصی اوراستحقاقی حکمت عملی کی ساجھے داری انتہائی ضروری ہے ۔ انہوں نے اس امر پر اپنے نظریات کا تبادلہ کیا کہ بھارت اور روس کو ایک آزاد عالمی نظام کے لئے اہم کردار ادا کرنا ہے ۔ اس سلسلے میں دونوں نے امن عالم اور اس کے استحکام کے لئے ایک دوسرے کی مشترکہ ذمہ داریوں کو تسلیم کیا ۔ دونوں رہنماؤں نے اہم بین الاقوامی مسائل پرگہرائی سے تبادلہ خیال کیا ۔ انہوں نے کثیر سطحی عالمی نظام کے قیام کی اہمیت پر بھی اپنی رضا مندی کا اظہار کیا ۔انہوں نے ایک دوسرے کے ساتھ تیز رفتار تعاون اور صلاح و مشورہ کا فیصلہ کیا جس میں ہند ۔ اوقیانوس خطہ بھی شامل ہے ۔ وزیر اعظم مودی اور صدر ولادیمیر پوتن نے اقوام متحدہ ، ایس سی او ، برکس اور جی ۔ 20 جیسی تنظیموں کے ساتھ مل کر کام جاری رکھنے پر بھی مفاہمت کااظہار کیا ۔ دونوں رہنماؤں نے دہشت گردی اور انتہا پسندی کے مسائل پر اپنی تشویش کا اظہار کیا اور ہر قسم کی دہشت گردی اور اس کے منشور کے خلاف اپنی جنگ کا اعادہ کیا ۔ اس سلسلے میں انہوں نے اپنی آمادگی کا اظہار کیا کہ افغانستان میں امن اور استحکام کی بحالی کے لئے دہشت گردانہ دھمکیوں سے محفوظ ماحول انتہائی ضروری ہے ۔ اس نشانے کے حصول کے لئے انہوں نے ایک دوسرے کے ساتھ مل کر کام کرنے پر آمادگی کا اظہار کیا ۔ دونوں رہنماؤں نے قومی ترقیاتی منصوبوں اور ترجیحات پر تفصیلی تبادلہ خیال کیا ۔ انہوں نے ایک دوسرے پر گہرے اعتماد ،باہمی احترام اور بھارت و روس کے درمیان خوش گوار تعلقات پرا طمینان کا اظہار کیا ۔ جون ، 2017 میں سینٹ پیٹرس برگ میں دونوں ملکوں کے درمیان ہوئی کانفرنس پر مثبت اطمینان کا اظہار کرتے ہوئے دونوں رہنماؤں نے اپنے اہل کاروں کو اس سال بھارت میں ہونے والی آئندہ چوٹی کانفرنس کے لئے پختہ تیاری کی ہدایت دی ۔ دونوں رہنماؤں نے تجارت اور سرمایہ کاری میں عظیم تر مطابقت کی نشان دہی کے لئے حکومت ہند کے نیتی آیوگ اور روسی فیڈریشن کی وزارت اقتصادی ترقی کے درمیان ایک حکمت عملی اقتصادی بات چیت کا قیام عمل میں لایا جائے ۔ انہوں نے توانائی کے شعبے میں توسیع پر اطمینان کا اظہار کیا ۔اس سلسلے میں انہوں نے جی اے آئی ایل اور گازپروم کے درمیان ایک طویل مدتی معاہدے کا خیر مقدم کیا ۔ دونوں رہنماؤں نے ملٹری ، سیکورٹی اور نو کلیائی توانائی کے شعبوں میں طویل مدتی اشتراک کی اہمیت پر زور دیا اور ان شعبوں میں جاری تعاون کا خیر مقدم کیا ۔ دونوں رہنماؤں نے دونوں رہنماؤں کے درمیان سالانہ چوٹی کانفرنسوں کے ساتھ ساتھ غیر رسمی اضافی بات چیت بھی ہونی چاہئیے ۔ وزیر اعظم نے صدر پوتن کو رواں سال کے آخر میں ہونے والی 19 ویں سالانہ چوٹی کانفرنس کے لئے مدعو کیا ہے ۔ ۔ ۔ ۔ ۔
کابینہ نے دہلی  میٹرو کی توسیع کے تحت دلشاد گارڈن سے نیا بس اڈہ، غازی آباد تک کوریڈور کو منظوری دی

نئی دہلی،23جنوری/وزیر اعظم جناب نریندر مودی کی سربراہی میں مرکزی کابینہ نے دہلی میٹرو کی توسیع کے تحت دلشاد گارڈن سے نیا بس اڈہ، غازی آباد تک کوریڈور کو منظوری دے دی ہے۔اس توسیعی لائن کی کل لمبائی 9.41 کلو میٹر ہے۔ کابینہ نے مرکزی مالی امداد کے طور پر 324.87 کروڑ روپے کے تعاون کی بھی منظوری دے دی۔اس پروجیکٹ کی تکمیل پر 1,781.21 کروڑ روپے کی لاگت آئے گی۔ اس پروجیکٹ کے نفاذ سے کافی عرصے سے این سی آر میں ضروری اضافی عوامی ٹرانسپورٹ مہیا کیا جاسکے گا۔ اس پروجیکٹ کا نفاذ دہلی میٹرو ریل کارپوریشن لمٹیڈ( ڈی ایم آر سی) کے ذریعہ حکومت ہند اور نیشنل کیپٹل ٹریٹری آف دہلی(جی این سی ٹی ڈی) کے خصوصی مقصد کے لئے گاڑی کے تحت کیا جائے گا۔
صدر جمہوریہ، نائب صدر جمہوریہ اور وزیراعظم نے سردار پٹیل کو ان کے یوم پیدائش پر گلہائے عقیدت نذر کیے۔ وزیراعظم نے ’رن فار یونٹی‘ کو ہری جھنڈی دکھا کر روانہ کیا

نئی دہلی۔31؍اکتوبر۔صدر جمہوریہ ہند جناب رام ناتھ کووند ، نائب صدر جمہوریہ جناب وینکیانائیڈو اور وزیراعظم جناب نریندر مودی نے آج سردار ولبھ بھائی پٹیل کے یوم پیدائش کے موقع پر نئی دہلی کے پٹیل چوک پر سردار پٹیل کے مجسمے پر گلہائے عقیدت نذر کیے۔ وزیراعظم نے بعد میں میجر دھیان چند نیشنل اسٹیڈیم سے ’رن فار یونٹی‘ کو ہری جھنڈی دکھاکر روانہ کیا۔ اس موقع پر اظہار خیال کرتے ہوئے وزیراعظم نے سردارولبھ بھائی پٹیل کے خاص طور پر قوم کے اتحاد میں تعاون کو یاد کیا۔ وزیراعظم نے زور دیکر کہا کہ بھارت کے نوجوان سردار پٹیل اور ہماری قوم کی تعمیر میں ان کے تعاون کا احترام کرتے ہیں۔ وزیراعظم نے کہا کہ بھارت اپنے تنوع پر فخر کرتا ہے اور رن فار یونٹی جیسے مواقع اس فخر اور اتحاد کے جذبے کو دوبارہ بیدار کرنے کا ایک موقع فراہم کرتے ہیں۔ جناب نریندر مودی نے سابق وزیراعظم محترمہ اندراگاندھی کو بھی یاد کیا جن کی برسی بھی آج منائی جارہی ہے۔ وزیراعظم نے اس تقریب میں شرکت کرنےو الوں کو حلف دلایا۔
وزیر اعظم نے ریاست ہائے متحدہ امریکہ کی نائب صدر منتخب ہونے پرکملا ہیرس کو مبارکباد پیش کی

نئ دہلی، 08 نومبر، 2020: وزیر اعظم جناب نریندر مودی نے ریاست ہائے متحدہ امریکہ کی نائب صدر منتخب ہونے پر کملا ہیرس کو مبارکباد پیش کی ہے۔ وزیر اعظم نے کہا ہے کہ، ’’کملا ہیرس کو دلی مبارکباد! آپ کی کامیابی غیر معمولی اہمیت کی حامل ہے اور یہ آپ کی خواتین کے لئے ہی نہیں بلکہ تمام بھارتی امریکیوں کے لئے انتہائی فخر کی بات ہے۔ مجھے پورا اعتماد ہے کہ آپ کی حمایت اور قیادت سے، فعال بھارت ۔ امریکہ تعلقات مزید مستحکم ہوں گے۔
وزیر اعظم نے ممتاز ماہر تعلیم بابا اقبال سنگھ جی کی رحلت پر رنج و غم کا اظہار کیا

نئی دہلی، 29 جنوری 2022: وزیر اعظم جناب نریندر مودی نے ممتاز ماہر تعلیم بابا اقبال سنگھ جی کی رحلت پر گہرے رنج و غم کا اظہار کیا ہے۔ ایک ٹوئیٹ میں، وزیر اعظم نے کہا؛ ’’بابا اقبال سنگھ جی کی رحلت پر غمزدہ ہوں۔ انہیں نوجوانوں کے درمیان تعلیم کو فروغ دینے کی ان کی کوششوں کے لیے یاد کیا جائے گا۔ انہوں نے بغیر تھکے سماجی اختیار کاری کے لیے کام کیا۔ غم کی اس گھڑی میں میرے خیالات ان کے کنبے اور ان کے مداحین کے ساتھ ہیں۔ واہے گورو ان کی روح کو سکون دے۔‘‘
وزیر اعظم نے جھارکھنڈ کے یومِ تاسیس کے موقع پر ریاست کے عوام کو مبارکباد پیش کی

وزیر اعظم نے جھارکھنڈ کے یوم تاسیس کے موقع پر ریاست کے عوام کو مبارکباد پیش کی ہے۔ انہوں نے ریاست کےلئے ترقی کی نئی بلندیوں کےلئے اپنی نیک خواہشات کا اظہار کیا۔ ایک ٹوئیٹ میں وزیر اعظم نے کہا: جھارکھنڈ کے سبھی لوگوں کو ریاست کے یوم تاسیس کی بہت بہت مبارکباد ۔میری خواہش ہے کہ قدرتی وسائل اور قبائلی فن اور ثقافت سے مالامال یہ ریاست ترقی کی نئی بلندیوں سے ہمکنار ہو۔
آسٹریلیا کے وزیراعظم نے بھارت کے وزیراعظم کو ٹیلی فون  پر مبارک باد دی

نئی دہلی،24؍مئی،آسٹریلیا کے وزیراعظم جناب اسکاٹ موریسن نے 23 مئی 2019 کو وزیراعظم نریندر مودی کو ٹیلی فون کیا اور 17 ویں لوک سبھا کے عام انتخابات میں شاندار جیت پر انہیں مبارک باد دی۔ وزیراعظم نے ان سے کہا کہ بھارت آسٹریلیا کے ساتھ اپنے تعلقات مزید مستحکم کرنے کو بہت اہمیت دیتا ہے۔ انہوں نے اس بات کو اجاگر کیا کہ بھارت اور آسٹریلیا دونوں ہی بہت مضبوط اور تابناک جمہوریتیں ہیں اور ہمارے اقتصادی تعلقات میں اضافہ ، اعلیٰ سطحی تبادلہ خیال اور عوام سے عوام کے تعلقات میں مضبوطی سے ہمارے تعلقات میں تیزی آئے گی اور مسلسل اضافہ ہوگا۔ وزیراعظم نے آسٹریلیا میں حال ہی میں مکمل ہوئے انتخابات میں اپنی لیبر-نیشنل اتحادی پارٹی کو جیت سے ہمکنار کرنے پر وزیراعظم موریسن کو مبارک باد دی۔ انہوں نے وزیراعظم موریسن کو بھارت کا دورہ کرنے کی پھر سے دعوت دی۔ ۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-و ا- ق ر)
ڈرونس کے نئے ضابطے ہندوستان میں اس شعبے  کے لئے ایک سنگ میل  لمحہ کا تعارف کرائیں گے: وزیراعظم

نئی دہلی،26؍ اگست : وزیراعظم جناب نریندر مودی نے کہا ہے کہ ڈرونس کے نئے قواعد ہندوستان میں اس سیکٹر کے لئے ایک سنگ میل لمحہ کا تعارف کرائیں گے۔ انہوں نے یہ بھی کہا کہ ڈرونس کے نئے قواعد اسٹارٹ اپس کو زبردست مدد فراہم کریں گے اور اس سیکٹر میں کام کرنے والے ہمارے نوجوانوں کے لئے مدد گار ثابت ہوں گے۔ سلسلے وار ٹوئیٹس میں وزیراعظم نے کہا : ‘‘ڈرونس کے نئے قواعد ہندوستان میں اس سیکٹر کے لئے ایک سنگ میل لمحہ کا تعارف کرائیں گے۔ یہ ضابطے اعتماد اور خود سند ، منظوریوں، تعمیل کی ضرورتوں کی بنیاد پر مبنی ہیں اور داخلے کی رکاوٹیں خاطر خواہ طور پر کم کردی گئی ہیں۔ ڈرونس کے نئے قواعد اسٹارٹ اپس اور اس سیکٹر میں کام کرنے والے ہمارے نوجوانوں کی زبردست مدد کرے گا۔ یہ اختراع اور کاروبار کے لئے نئے امکانات پیدا کرے گا۔ یہ ہندوستان کو ڈرون کا ایک مرکز بنانے کے لئے اختراع، ٹیکنالوجی اور انجینئرنگ میں ہندوستان کی طاقت کو بڑھانے میں مدد دے گا۔ ۔۔۔۔۔۔۔۔۔۔۔۔۔۔۔۔۔۔ (ش ح- ح ا- ق ر)
کابینہ نے مرکزی حکومت کے ملازمین کیلئے  یکم جولائی 2018 سے اضافی  دو فیصد مہنگامی بھتے اور پنشن یافتگان کو مہنگائی ریلیف دینے کی منظوری دی

نئی دہلی۔29؍اگست۔ وزیر اعظم جناب نریندر مودی کی صدارت میں مرکزی کابینہ نے مرکزی حکومت کے ملازمین کے لئے مہنگائی بھتے اور پنشن یافتگان کیلئے مہنگائی ریلیف کی ایک اضافی قسط جاری کرنے کی منظوری دی ہے۔ جس کا اطلاق یکم جولائی 2018 سے ہوگا۔ یہ اضافہ قیمتوں کے بڑھنے کے عوض بیسک پے / پنشن کی 7 فیصد موجودہ شرح کے علاوہ دو فیصد ہوگی۔ مہنگائی بھتے اور مہنگائی ریلیف دونوں کو ملاکر خزانے پر 6112.20 کروڑ روپئے سالانہ اور مالی سال 19-2018 میں 4074.80 کروڑ روپئے (جولائی 2018 سے فروری 2019 تک آٹھ مہینے کےعرصے میں) بار پڑے گا۔ اس سے تقریباً 48 لاکھ 41 ہزار مرکزی سرکاری ملازمین اور 62 لاکھ 3 ہزار پنشن یافتگان کو فائدہ حاصل ہوگا۔ تنخواہوں اور پنشن میں یہ اضافہ منظور شدہ فارمولے کے مطابق ہے جو ساتویں مرکزی تنخواہ کمیشن کی سفارشات پر مبنی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ اس ۔ ع ن
وزیر اعظم نے ایشین گیمز 2018 کے 65 کلو گرام کے فری اسٹائل کشتی مقابلے میں گولڈ میڈل جیتنے پر بجرنگ پونیا کو مبارکباد دی

نئیدہلی۔20؍اگست۔وزیراعظم جناب نریندر مودی نے ایشین گیمز 2018 میں 65 کلو گرام کے فری اسٹائل کشتی مقابلے میں گولڈ میڈل جیتنے پر بجرنگ پونیا کو مبارکباد دی ہے۔ وزیراعظم نے اپنی مبارکباد کے پیغام میں کہا ،’’ بجرنگ پونیا ! ایشین گیمز 2018 میں 65 کلو گرام کے فری اسٹائل کشتی مقابلے میں یادگار کامیابی پر مبارکباد ۔ یہ کامیابی اس لئے بھی بہت اہم ہے کہ ایشین گیمز 2018 میں ہندوستان نے پہلا گولڈ میڈل حاصل کیا ہے۔ آپ کے مستقبل کی کوششوں کیلئے نیک خواہشات۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔س ش۔ع ن
کینیڈا کے سابق وزیر اعظم اسٹیفن ہارپر نے وزیر اعظم سے ملاقات کی

نئی دلّی ، 09 جنوری ؍کینیڈا کے سابق وزیر اعظم اسٹیفن ہارپر ، جو کہ رائے سینا ڈائیلاگ میں شرکت کے لئے بھارت کے دورے پر آئے ہوئے ہیں ، نے گزشتہ روز علیٰ الصبح وزیر اعظم جناب نریندر مودی سے ملاقات کی ۔ دونوں رہنماؤں نے بھارت ۔ کینیڈا تعلقات کی پیش رفت ، اہم عالمی رجحانات اور جمہوری ممالک کے درمیان تعاون کے موضوع پر تبادلہ خیالات کیا ۔
وزیراعظم نے شیخ صبا الخالد الحمد الصبا کو ریاست کویت کا دوبارہ وزیراعظم مقرر ہونے پر مبارک باد دی

وزیر اعظم جناب نریندر مودی نے عزت مآب وزیراعظم نے شیخ صبا الخالد الحمد الصبا کو ریاست کویت کا دوبارہ وزیراعظم مقرر ہونے پر مبارک باد دی ہے۔ ٹوئٹ کے اس سلسلے میں جناب مودی نے کہا‘‘5 دسمبر کو قومی اسمبلی کے کامیاب انتخابات کے بعد،میری جانب سے عزت مآب شیخ صبا الخالد الحمد الصبا کو ریاست کویت کا دوبارہ وزیراعظم منتخب ہونے پر دلی مبارک باد اور نیک خواہشات ۔ مجھے یقین ہے کہ ریاست کویت کے امیر، عزت مآب شیخ نواف الحمد الجابر الصبا کی دور اندیش قیادت کے تحت ، ہمارے بہترین باہمی تعلقات میں اور زیادہ توسیع ہوگی اور یہ مزید پھلے پھولیں گے۔’’
وزیر اعظم نریندر مودی 28 اور 29 جولائی کو لکھنؤکا دورہ کریں گے

نئی دہلی،27 جولائی 2018؍وزیر اعظم جناب نریندر مودی 28 اور29 جولائی کو لکھنؤ کا دورہ کریں گے۔ 28 جولائی کو وہ ‘‘شہری منظر نامے میں تبدیلی’’ کی تقریب میں شرکت کریں گے۔یہ تقریب شہری ترقی سے متعلق حکومت کے تین اہم اقدامات کی تیسری سالگرہ پر منعقد کی جائے گی۔ ان میں پردھان منتری آواس یوجنا(شہری)، اٹل مشن برائے شہری تبدیلی کا احیاء(اَمرُت) اور اسمارٹ سٹی مشن شامل ہیں۔ وزیر اعظم شہری ترقی کے اہم مشنوں پر ایک نمائش کا دورہ کریں گے ۔ وہ ہر ریاست ؍مرکز کے زیر انتظام علاقے کے پی ایم اے وائی(یو) اسکیم سے فائدہ اٹھانے والے 35افراد کے ساتھ گفتگو بھی کریں گے۔ وہ ویڈیو لنک کے ذریعے اترپردیش کے مختلف شہروں سے پی ایم اے وائی سے فائدہ اٹھانے والوں سے ان کی رائے حاصل کریں گے۔ وہ اترپردیش کی ریاست میں اہم مشن کے تحت مختلف پروجیکٹوں کے لئے سنگ بنیاد رکھیں گے اور عوامی اجتماع سے بھی خطاب کریں گے۔ اترپردیش حکومت نے سرمایہ کاری کو راغب کرنے اور صنعت کاری کو فروغ دینے کی اپنی کوشش کے تحت فروری 2018ء میں یوپی انویسٹر سمٹ کا انعقاد کیا تھا۔ اس سے قابل تجدید توانائی، بنیادی ڈھانچہ،بجلی، آئی ٹی اور الیکٹرونک مینوفیکچرنگ اور سیاحت وغیرہ کے شعبوں میں 4.5لاکھ کروڑ سے زیادہ کی سرمایہ کاری کا رجحان ملا ہے۔ چند مہینوں میں 81پروجیکٹوں کے لئے تقریباً 60 ہزار کروڑ روپے کی سرمایہ کاری کی تجاویز پر اب تک موصول ہوئی ہیں، جن کے لئے سنگ بنیاد رکھا جانا ہے۔ وزیر اعظم 29جولائی کو لکھنؤ میں ان پروجیکٹوں کا سنگ بنیاد رکھنے کی تقریب میں شرکت کریں گے۔ م ن۔و ا۔ن ع
کابینہ نے بھارت اور کولمبیا کے مابین روایتی نظام ادویہ کے شعبے میں تعاون سے متعلق مفاہمتی عرضداشت کو منظوری دی

کابینہ نے وزیر اعظم جناب نریندر مودی کی قیادت میں بھارت اور کولمبیا کے مابین بھارت کے روایتی نظام ادویہ کے شعبے میں تعاون فراہم کرنے کی غرض سے بھارت اور کولمبیا کے مابین مفاہمتی عرضداشت پر دستخط کیے جانے کے عمل کو اپنی منظوری دے دی ہے۔ It will lead to promotion and propagation of Traditional Systems of Medicines of India in Colombia. As a conseqoedicine is expected to lead to new innovations in drug development and traditional medical practice.
وزیر اعظم مودی اور نیپال کے وزیر اعظم اولی نے مشترکہ طور پر موتی ہاری۔ املیکھ گنج (نیپال) پائپ لائن کا ویڈیو کانفرنس کے ذریعہ افتتاح کیا

; نئی دلّی، 10 ستمبر / وزیر اعظم جناب نریندر مودی اور نیپال کے وزیر اعظم اولی نے سرحد پار پیٹرولیم مصنوعات پائپ لائن کا مشترکہ طور پر ویڈیو کانفرنس کے ذریعہ افتتاح کیا۔ وزیر اعظم جناب نریندر مودی اور نیپال کے وزیر اعظم عزت مآب کے پی شرما اولی نے آج جنوب ایشیا کے اولین سرحد پار پیٹرولیم مصنوعات پائپ لائن کا بھارت میں موتی ہاری سے نیپال میں املیکھ گنج تک پائپ لائن کا ویڈیو کانفرنس کا ذریعہ افتتاح کیا۔ اس موقع پر وزیر اعظم اولی نے اس اہم رابطہ پروجیکٹ کی مقررہ وقت سے قبل تکمیل اور اس پر جلد عمل در آمدکے لئے بھارت کی ستائش کی ۔ وزیر اعظم مودی نے کہا کہ 69 کلو میٹر طویل موتی ہاری۔ املیکھ گنج پائپ لائن دو ملین میٹر ک ٹن سالانہ کی صلاحیت کی حامل ہے اور نیپال کے لوگوں کو قابل برداشت قیمت پر صاف ستھری پیٹرولیم مصنوعات فراہم کرائے گی۔ انہوں نے وزیر اعظم اولی کے اس اعلان کا خیر مقدم کیا جس میں انہوں نے نیپال میں پیٹرولیم مصنوعات کی قیمتوں میں دو روپئے فی لیٹر کی تخفیف کا اعلان کیا ہے۔ وزیر اعظم مودی نے محسوس کیا کہ بھارت اور نیپال کے درمیان اشتراک کے فروغ کے لئے با قاعدہ اعلیٰ سطحی سیاسی تبادلے نہایت اہمیت کے حامل ہیں۔ انہوں نے اس یقین کا اظہار کیا کہ بھارت اور نیپال کے باہمی تعلقات مزید مستحکم ہوں گے اور متعدد شعبوں میں تعلقات میں اضافہ ہو گا۔ وزیر اعظم اولی نے وزیر اعظم جناب نریندر مودی کو نیپال کا دورہ کرنے کی دعوت دی جسے وزیر اعظم مودی نے قبول کر لیا۔ ۔۔۔۔۔۔
سورت میراتھن کے افتتاح کے موقع پر وزیر اعظم کی تقریر کے اقتباسات

نئی دلّی ، 26 فروری ؍ جب لوگ کسی چیز کو حاصل کرنے کے لئے طے کر لیتے ہیں ، تو کوئی طاقت انہیں روک نہیں سکتی ۔ یہ ہے لوگوں کی طاقت ۔ کوئی ملک لیڈروں اور حکومتوں کے ذریعہ نہیں بنا ہے ۔ یہ عوام کی طاقت ہے جو ایک قوم کی تعمیر کرتی ہے ۔ ہمیں ایک نئے بھارت کی تعمیر کرنا ہے ، جو کہ ذات پات ، فرقہ پرستی اور بد عنوانی کی سیاست سے پاک ہو ۔ ہم ایک بھارت تعمیر کرنا چاہتے ہیں جہاں ہر ایک شہری با اخیتار ہو ۔ سورت شہر کو ان نشانوں کے حصول کا شرف حاصل ہے ۔ یہ وہ شہر ہے جو ہم آہنگی میں یقین رکھتا ہے ۔ میں سورت کے لوگوں سے رواں سال جون میں یوگا دوس اور اکتوبر میں رن فار یونٹی ( اتحاد کے لئے دوڑ ) میں سرگرم حصہ لینے پر زور دیتا ہوں ۔ اس قسم کی میراتھن کی شروعات لوگوں کی صحت کے لئے مفید ہے ۔ میں کھیلوں کو فروغ دینے کے لئے لوگوں سے اپیل کرتا ہوں ۔ اس سے اچھی صحت اور ٹیم ورک کے جذبے میں اضافہ ہوتا ہے ۔ نئے بھارت کی تعمیر ہمارا مقصد ہے۔یہ بہترین خراج عقیدت ہے ان مرد و زن کو جنہوں نے اپنی زندگیاں جدو جہد آزادی کے لئے قربان کر دی.
وزیر اعظم نے خالصہ ساجنا دیوس کے موقع پر سبھی کو مبارکباد پیش کی

وزیر اعظم جناب نریندر مودی نے خالصہ ساجنا دیوس کے موقع پر سبھی کو، خصوصاً سکھوں کو مبارکباد پیش کی۔ انہوں نے کہا کہ خالصہ عقیدہ دنیا بھر کے لاتعداد افراد کو ترغیب فراہم کرتا ہے۔ اس سے ترغیب حاصل کرتے ہوئے سکھوں نے عالمی سطح پر مختلف میدانوں میں اپنی شناخت قائم کی ہے۔ وزیر اعظم نے ٹوئیٹ کیا: ’’خالصہ ساجنا دیوس کے موقع پر سبھی کو، خصوصاً سکھوں کو بہت بہت مبارکباد۔ خالصہ عقیدہ دنیا میں لاتعداد افراد کو ترغیب فراہم کرتا ہے۔ اس سے ترغیب حاصل کرکے سکھوں نے دنیا بھر میں مختلف میدانوں میں اپنی شناخت قائم کی ہے۔‘‘
وزیر اعظم نے، کرنل (ریٹائرڈ) ایچ کے سچدیوا کی اہلیہ، محترمہ اوما سچدیوا سے ملاقات کی

وزیر اعظم جناب نریندر مودی نے شریمتی اوما سچدیوا سے ملاقات کی۔ 90 سالہ خاتون نے، وزیر اعظم کو اپنے آنجہانی شوہر کرنل (ریٹائرڈ) ایچ کے سچدیوا کی لکھی ہوئی 3 کتابوں کی کاپیاں پیش کیں۔ ٹویٹس کی ایک سیریز میں، وزیر اعظم نے کہا؛ ’’آج میں نے محترمہ اوما سچدیوا جی کے ساتھ ایک یادگار بات چیت کی۔ وہ 90 سال کی ہیں اوربھگوان نے انہیں بہت زیادہ توانائی اور رجائیت کے جذبے سے نوازا ہے۔ ان کے شوہر، کرنل (ریٹائرڈ) ایچ کے سچدیوا، ایک قابل احترام وسیع تجربہ کارشخص تھے۔ اوما جی جنرل ویدملک جی کی موسی ہیں‘‘۔ ’’اوما جی نے مجھے اپنے آنجہانی شوہر کی لکھی ہوئی 3 کتابوں کی کاپیاں دیں۔ ان میں سے دو گیتا سے وابستہ ہیں اور تیسری کتاب، جس کا عنوان ہے 'خون اور آنسو' ،کرنل (ریٹائرڈ) ایچ کے سچدیوا کےتقسیم کے ہولناک دورکے تجربات اوران کی زندگی پر اس کے اثرات کا ایک متحرک بیان ہے‘‘۔ ’’ہم نے، ان لوگوں کو خراج تحسین پیش کرنے کے طور پر جنہوں نے، تقسیم کی وجہ سے مصائب کا سامنا کیا، اپنی زندگیوں کی ازسرنو تعمیر کی اور قومی ترقی میں اپنی حصہ رسدی کی، 14 اگست کو تقسیم کے ہولناک یادگاری دن کے طور پر منانے کے ہندوستان کے فیصلے پر تبادلہ خیال کیا ۔وہ انسانی لچک اور استقامت کا مظہر ہیں‘‘۔
صدر جمہوریہ نے سال 2014،2015 اور 2016  کیلئے ثقافتی ہم آہنگی کے ٹیگور ایوارڈ عطاکئے

نئی دہلی،18 فروری / صدر جمہوریہ ہند جناب رام ناتھ کووند نے آج یہاں منعقد ایک تقریب میں سال 2015،2014 اور 2016 کیلئے ثقافتی ہم آہنگی کے ٹیگور ایوارڈ بالترتیب جناب راج کمار سنگھا جیت سنگھ ، چھایا نوتھ (بنگلہ دیش کی ایک ثقافتی تنظیم ) اور جناب رام ونجی سوتر کو عطا کئے۔ ایوارڈ پانے والوں کا انتخاب وزیراعظم کی سربراہی میں ایک جیوری نے کیا ہے۔ جس میں بھارت کے چیف جسٹس جسٹس رنجن گوگوئی ، سابق اعلیٰ انتخابی کمشنر این گوپالا سوامی اور ثقافتی تعلقات کی بھارتی کونسل کے صدر جناب ونے ساہسر بدھے شامل ہیں۔ اس موقع پر تقریر کرتے ہوئے وزیراعظم نریندر مودی نے کہا کہ ثقافت کسی بھی ملک کی زندگی ہوتی ہے اور وہ اس قوم کو شناخت دیتی ہے ۔ انہوں نے کہا بھارت کی مالا مال ثقافتی وراثت سامراجیت اور بیرونی حملوں کے پس منظر میں بھی محفوظ رکھی گئی ہے۔ انہوں نے مزید کہا کہ یہ گرودیو ٹیگور اور سوامی وویکا نند جیسے لوگوں کے تعاون سے ہی ممکن ہو سکا ہے۔ وزیراعظم نے کہا کہ بھارت کے کثیر رخی وراثت کی گرو دیو کی تخلیقات میں پوری طرح عکاسی ہوتی ہے ۔ انہوں نے کہا کہ رابندر سنگیت میں ہمارے ملک کے تمام رنگ شامل ہیں اور یہ کسی ایک زبان تک محدود نہیں ہے۔ انہوں نے ٹیگور کی تعلیمات کو وقت کی حد سے بالا تر قرار دیتے ہوئے کہا کہ دنیا ان کی تخلیقات سے بہت کچھ سیکھ رہی ہے۔ وزیراعظم نے کہا کہ انہوں نے لوک فن اور روایتی رقص کو بھارتی تہذیب کی علامت تسلیم کیا ہے۔ https://www.yoyo.
بلیک اسٹون کے چیئرمین، بانی مشترک اور سی ای او، جناب اسٹیفن شوارزمین کے ساتھ وزیر اعظم کی ملاقات

وزیر اعظم جناب نریندر مودی نے بلیک اسٹون کے چیئرمین، سی ای او اور بانی مشترک ، جناب اسٹیفن شوارزمین سے ملاقات کی۔ جناب شوارزمین نے بھارت میں بلیک اسٹون کے جاری پروجیکٹوں، اور بنیادی ڈھانچہ اور رئیل اسٹیٹ شعبوں میں مزید سرمایہ کاری کے سلسلے میں ان کی دلچسپی کے بارے میں وزیر اعظم مودی کو جانکاری دی۔ قومی بنیادی ڈھانچہ پائپ لائن اور قومی منیٹائزیشن پائپ لائن کے تحت مواقع سمیت بھارت میں امید افزا سرمایہ کاری مواقع کے بارے میں بھی تبادلہ خیالات کیے گئے۔
وزیر اعظم  گروگوبند سنگھ جی کے یوم  پیدائش کے موقع پر ایک یادگار سکہ جاری کریں گے

نئی دہلی،12/جنوری وزیر اعظم جناب نریندر مودی13 جنوری 2019 کو 7 لوک کلیان مارگ، نئی دلّی میں گرو گوبند سنگھ جی کے بارے میں ایک یادگار سکہ جاری کریں گے۔ اس موقع پر گروگوبند سنگھ جی کے یوم پیدائش کی تقریب میں وزیر اعظم منتخبہ حاضرین سے خطاب بھی کریں گے۔ سکھوں کے دسویں گرو، گرو گوبند سنگھ اپنی تعلیمات اور اصولوں سے بہت سے لوگوں کے لیے تحریک کا ذریعہ رہے ہیں۔ وزیر اعظم نریندر مودی نے 5 جنوری 2017 کو، پٹنہ میں شری گرو گوبند سنگھ جی مہاراج کے 350ویں یوم پیدائش کی تقریبات میں شرکت کی تھی۔ اس موقع پر انھوں نے ایک یادگار ڈاک ٹکٹ جاری کیا تھا۔ اپنے خطاب میں وزیر اعظم نے بتایا تھا کہ کس طرح گرو گوبند سنگھ جی نے ہندوستان کے مختلف حصوں سے تعلق رکھنے والے پانچ پنچ پیاروں اور خالصہ فرقے کے ذریعے ملک کو متحد کرنے کی بے مثال کوشش کی تھی۔ انھوں نے کہا کہ گروگوبند سنگھ جی نے علم کو اپنی تعلیمات کا مرکز بنایا۔ کمزور طبقات کے لیے گروگوبند سنگھ جی کی لڑائی کو یاد کرتے ہوئے وزیر اعظم نے 30 دسمبر 2018 کو اپنے ریڈیو پروگرام من کی بات میں کہا تھا کہ گروگوبند سنگھ جی کو یقین تھا کہ سب سے بڑی خدمت انسانوں کی تکلیفوں کو کم کرنا ہے۔ انھوں نے گروگوبند سنگھ جی کی شجاعت، ایثار اور ان کی لگن کی ستائش کی۔ وزیر اعظم نریندر مودی نے 18 اکتوبر 2016 کو لدھیانہ نیشنل ایم ایس ایم ای ایوارڈ کی تقریب میں کہا تھا کہ کس طرح گرو گوبند سنگھ جی کا پیغام ، کہ لوگ پوری انسانیت کو ایک سمجھیں ، ان میں کوئی بڑا یا چھوٹا نہیں ہے، کوئی چھوت یا اچھوت نہیں ہے، اب بھی موزوں ہے۔ 15 اگست 2016 کو اپنے یوم آزادی کے خطاب میں وزیر اعظم نے ایک بار پھر ملک کے لیے قربانی کے اُس جذبے کا ذکر کیا تھا جو سکھ گروؤں کی روایت رہی ہے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔اگ۔ را )
وزیر اعظم نے جموں و کشمیر میں طبی تعلیم کے نئے دور کی تعریف کی

وزیر اعظم جناب نریندر مودی نے جموں و کشمیر میں طبی تعلیم کے نئے دور کی ستائش کی ہے۔ وزیر اعظم نے 20 ضلعی سرکاری ہسپتالوں میں 265 ڈی این بی پوسٹ گریجویٹ میڈیکل سیٹیں دینے کے حکومت کے فیصلے کی ستائش کی اور کہا کہ یہ ایک اہم کوشش ہے جس کا مقصد نوجوانوں کو بااختیار بنانا اور جموں و کشمیر میں طبی بنیادی ڈھانچہ کو آگے بڑھانا ہے۔ صحت اور خاندانی بہبود کے مرکزی وزیر جناب منسکھ منڈاویہ کا ایک ٹویٹ شیئر کرتے ہوئے، وزیر اعظم نے ٹویٹ کیا؛ ‘‘یہ ایک اہم کوشش ہے جس کا مقصد نوجوانوں کو بااختیار بنانا اور جموں و کشمیر میں طبی انفراسٹرکچر کو آگے بڑھانا ہے!’’
وزیراعظم نے ویڈیو کانفرنس کے ذریعے بہادرگڑھ – منڈکا میٹرو لائن کا افتتاح کیا

نئیدہلی۔24جون ، 2018؛ وزیر اعظم جناب نریندر مودی نے آج ویڈیو کانفرنس کے ذریعے بہادر گڑھ – منڈکا میٹرو لائن کا افتتاح کیا۔ دلی میٹرو کے اس نئے حصے کے شروع ہونے پر ہریانہ اور دلی کے لوگوں کو مبارکباد پیش کرتے ہوئے انہوں نے کہا کہ انہیں یہ دیکھ کر بہت خوشی ہو رہی ہے کہ بہادر گڑھ دلی میٹرو سے جڑ گیا ہے۔ گرو گرام اور فرید آباد کے بعد دلی میٹرو سے جڑنے والا ہریانہ کا یہ تیسرا مقام ہے۔ وزیراعظم نے بتایا کہ کس طرح دلی میں میٹرو نے شہریوں کی زندگی پر مثبت اثر ڈالا ہے۔ یہ ذکر کرتے ہوئے کہ بہادر گڑھ شاندار مالیاتی ترقی کر رہا ہے، وزیراعظم نے کہا کہ وہاں کئی تعلیمی مراکز ہیں اور وہاں کے کئی طلبہ دلی تک کا سفر کرتے ہیں۔ انہوں نے کہا کہ میٹرو سے انھیں اور زیادہ آسانی ہوگی۔ جناب نریندر مودی نے کہا کہ کنیکٹیویٹی اور ترقی کے درمیان براہ راست رابطہ ہے۔ انہوں نے کہا کہ میٹروکے معنی ہیں علاقے کے لوگوں کے لیے اور زیادہ روزگار کے مواقع دستیاب ہونا۔ وزیراعظم نے کہا کہ مرکزی حکومت نے ملک بھر میں میٹرو ریل نیٹ ورک میں یکسانیت لانے کے لیے میٹرو سے متعلق ضوابط تیار کئے ہیں۔ انہوں نے کہا کہ اس کا مقصد ہمارے شہروں میں آسان، آرامدہ اور کفایتی شہری ٹرانسپورٹ نظام تیار کرنا ہے۔ نیو انڈیا کے لیے نئے اور اسمارٹ انفراسٹرکچر کی ضرورت کا ذکر کرتے ہوئے، وزیر اعظم نے کہا کہ مرکزی حکومت سڑکوں، ریلوے، قومی شاہراہ، فضائی راستوں، آبی راستوں اور آئی – ویز پر کام کر رہی ہے۔ انہوں نے کہا کہ ہمارا فوکس کنکٹیویٹی بڑھانے اور یہ یقینی کرنے پر ہے کہ ترقی کے منصوبے صحیح وقت پر مکمل ہو جائیں۔ ۔۔۔۔۔۔۔۔۔۔۔۔۔۔۔۔۔۔۔۔
وزیراعظم نے مہاتما گاندھی کو ان کے یوم وفات پر یاد کیا

ئی دلّی ،30 جنوری، 2022/ وزیراعظم جناب نریندر مودی نے مہاتما گاندھی کو ان کے یوم وفات پر خراج عقیدت پیش کیا ہے، وزیراعظم نے آج یوم شہید پر ان تمام عظیم ہستیوں کو بھی خراج عقیدت پیش کیا، جنھوں نے اپنی جرأت و شجاعت سے ہمارے ملک کا تحفظ کیا۔ اپنے ایک ٹوئیٹ میں وزیراعظم نے کہا: ’’باپو کو ان کے یو م وفات پر یاد کررہا ہوں۔ ہماری اجتماعی کوشش ہے کہ ان کے عظیم نظریات مزید مقبول عام ہوں۔ آج یوم شہید کے موقع پر ان تمام عظیم ہستیوں کو خراج عقیدت پیش کرتا ہوں، جنھوں نے ہمارے ملک کا جرأت مندی کے ساتھ تحفظ کیا۔ ان کی خدمات اور ان کی شجاعت کو ہمیشہ یاد رکھ جائے گا۔ ‘‘